Hin klassíska “ síðustu dagar ” færsla í boði fröken Fanneyjar . Ég átti að vísu hálf erfitt með að hafa þessa fyrirsögn í þetta skiptið þar sem færslan er aðalega að sýna frá atburðum sem gerðust á síðasta ári ! “ Í fyrra ” , haha . Þetta er alltaf jafn skrítið svona stuttu eftir áramót að venjast því að segja “ í fyrra ” . . eitthvað sem að gerðist jafnvel fyrir nokkrum dögum ! Allavega þá er langt liðið á janúar sem er alveg jafn skrítið ! Tíminn flýgur og ég hef aldrei verið jafn meðvituð um það og nú . Mér finnst það eiginlega hálf óhugnalegt hvað tíminn líður hratt ! En hvað um það … Mig langaði að sýna frá því í máli og myndum sem staðið hefur upp úr hjá mér síðastliðna tvo mánuðina . Dress , heimilið , dóttir mín , jól og áramót og fleira , allt í bland . Við fórum í stórkostlegt brúðkaup til okkar bestu vina , Eddu og Jóns Hauks þann 16. nóvember . Alltaf jafn dásamlegt að fagna ástinni með sínu nánasta fólki . Þvílíkt partý ! < 3 Kjóllinn minn er frá Samsoe Samsoe úr Galleri 17 . Þessar síðustu þrjár myndir tók hin flinka Hildur Erla . Takk elsku brúðhjón enn og aftur fyrir gjörsamlega geggjaða skemmtun . < 3 Jólahlaðborð með mínum manni . Kjóll og skór : Zara Skart : my letra Við létum okkur ekki vanta í útgáfupartý hjá snillingunum Frikka og Indíönu . Þvílíkir rithöfundar ! Einn fallegur dagur úti á sleða í desember . Blazer : Herradeild Zöru Buxur : gamlar frá 5 units / Galleri 17 Skór : Zara Bolur : gamall frá Samsoe / herradeild Galleri 17 Belti : Galleri 17 Afar lánsöm með mitt lið < 3 Gullmolinn minn . Desember stroll Aðfangadagur < 3 Jóladagur með minni konu < 3 Rauðar varir við svartan topp frá Blance sem ég keypti í Húrra Reykjavík fyrir jólin . Ég klæddist þessu kombói þegar við fórum með vinahópnum mínum ásamt mökum út að borða á Fjallkonuna 30. des . Dásamlegur matur og enn betri félagsskapur . Fjölskyldan mætt í áramótapartý < 3 myndatökur gengu misvel haha . Bolur og kjóll : Galleri 17 Skór : Zara Mæðgur < 3 Söknuðum dönsku , stóru systur minnar . < 3 “ Thank god for 66 North ” . Ég hef búið í þessari úlpu það sem af er ári enda hefur veðrið verið lítið spennandi því miður . Eins mikið og ég elska að skreyta allt með greni um jólin , elska ég jafn mikið að skipta því út eftir jólin . Ég er algjört jólabarn og elska að skreyta og undirbúa jólin – en mér þótti það afar notalegt að taka niður jólin og koma heimilinu í sitt gamla far . Elsku litla dásemdin mín í sparikjól frá ömmu sinni , úr Petit . Síður fake fur keyptur á janúar útsölunni í Zöru – afar ánægð með þessi kaup ! Veðurguðirnir splæstu í einn dásemdardag hérna á höfuðborgarsvæðinu á laugardaginn síðasta . Hann var vel nýttur í útiveru með fólkinu mínu . Þessi dúllumynd fær að slá botninn í þessa löngu færslu . < 3 Jæja – ég ætla hér með að tileinka mér það að blogga oftar , og styttra hverju sinni ! Sjáumst því aftur hér afar fljótt . Hafið það gott þangað til kæru vinir Ég birti mynd á föstudagskvöldið á Instagram og mér bárust fyrirspurnir úr öllum áttum í kjölfarið . Mér fannst því tilvalið að skella í eina lauflétta og klassíska dress-færslu ! Tilefnið var árleg þrettándagleði með frábæra vinkonuhópnum mínum og mökum . Toppur : ZARA Buxur : ZARA Skór : ZARA Skart : my letra Mér finnst eiginlega hálf hlægilegt að vera óvart klædd í flíkur úr Zöru frá toppi til táar . Toppinn keypti ég í USA síðastliðið haust / vetur – en rakst á hann hangandi á slá í Zöru í Smáralind í síðustu viku ( ! ) , þar sem ég keypti mér einmitt þessar buxur á útsölu á 2.400 krónur . Ég elska sniðið á þeim og rennilása detail-in neðst á skálmunum . Ég hef varla farið úr þeim . Skórnir eru sem fyrr segir , einnig úr Zöru en þeir eru í miklu uppáhaldi hjá mér . Þið ykkar sem fylgið mér á Instagram hafið oft séð þá bregða þar fyrir undanfarna mánuði og mörg verið forvitin að vita hvaðan þeir eru . Þó að fyrirspurnirnar hafi lang flestar verið dress-tengdar þá svaraði ég líka þó nokkrum heimilistengdum spurningum sem mig langar einnig að svara hér . Gólfmottan fyrir aftan mig er bambus silki motta frá versluninni Seimei í Síðumúla . Hún er algjörlega í uppáhaldi hjá mér og setur punktinn yfir i-ið í stofunni að mínu mati . Allar gardínurnar okkar í íbúðinni eru svo frá Álnabæ og við erum með Voal í off white . Þær gera allt fyrir íbúðina – ég gæti ekki verið ánægðari með hvoru tveggja . Gleðilega hátíð kæru lesendur ! Ég er aðeins of sein þar sem jólin voru jú formlega kvödd í gær á þrettánda degi jóla . Þetta er fyrsta færslan mín á þessu nýja og glæsilega ári , 2020 og því vil ég byrja á að óska ykkur öllum gleðilegs nýs árs ! Ég vona innilega að þið hafið notið hátíðanna eins vel og kostur er með ykkar fólki . Það gerði ég svo sannarlega . Ég er mikið jólabarn og finnst ofboðslega skemmtilegt að undirbúa jólin í rólegheitum . Það er ekki eins gaman þegar jólin eru farin að snúast upp í stress því jólin koma alltaf sama hvað , það er alltaf gott að minna sig á það . Þó að maður sé ekki með allt tilbúið þá er það bara svoleiðis og óþarfi að stressa sig á því . Við höfum öll mis mikinn tíma og desember er mánuður sem líður hjá á ljóshraða og úr nægu að snúast fyrir jólin . Með vinnu og öllu er eflaust stundum ógerlegt að komast yfir öll verkefnin sem maður er búin / n að setja sér og því mikilvægt að stilla hugann þannig að það sé bara allt í góðu þó að það klárist ekki allt í tæka tíð . Ég hafði aðeins meiri tíma en vanalega þessi jólin og naut þess í botn að geta dúllað mér við jólaundirbúninginn . Ég var örlítið peppaðri í ár sökum þess að fyrir rúmu ári , eða nánar tiltekið , 1. desember 2018 fengum við nýju íbúðina okkar afhenta . Ég sá það fyrir mér þá að eiga notalegan jólatíma á nýja heimilinu en allt kom fyrir ekki . Hér var ekki tekið upp eitt einasta skraut þau jólin , kassar úti um allt og við í miklum framkvæmdum . Jólabarninu mér þótti það afar erfitt og að öllu leiti mjög skringilegt ! Ég var því spennt að geta undirbúið jólin núna og sérstaklega þar sem við ákváðum það í desember að halda í fyrsta skipti upp á jólin heima . Við buðum fjölskyldunni minni og tengdaforeldrum til okkar á aðfangadagskvöld sem var stórkostlegt og gekk vonum framar . Ég fann mér algjörlega nýtt áhugasvið en ó hvað mér þótti gaman að leggja á borð og gera borðið fínt . Ég fékk ótrúlega góðar undirtektir þegar ég birti myndir af borðhaldi á Instagram og ég ákvað strax að mig langaði að deila myndunum með ykkur hér . Gaman að geta gefið hugmyndir fyrir þá sem áhuga hafa . Allt matarstellið okkar er frá Bitz living en við höfum safnað okkur í það stell undanfarin ár . Lúkkið höfðar ótrúlega til mín og úrvalið er svo mikið . Mér finnst gylltu hnífapörin frá Bitz svo falleg með , punkturinn yfir i-ið að mínu mati . Bitz er eflaust orðið flestum kunnugt en merkið er m.a. fáanlegt í Bast , Húsgagnahöllinni og Snúrunni . Borðdúkinn , diskamotturnar , könglaseríuna og svörtu jólakertin fékk ég að gjöf frá Bast í Kringlunni . Svo ótrúlega fallegt en ég keypti greni í Garðheimum og lagði seríuna með könglunum yfir . Gylltu stjörnurnar sem ég keypti í Módern og svörtu kertin raðaði ég svo með . Svo þegar maturinn fór á borðið þá færði ég allt saman yfir á skenkinn okkar undir sjónvarpinu þar sem það naut sín svo fallega þar til jólin voru tekin niður núna eftir áramótin . Ég keypti þessi steingráu vatnsglös fyrir jólin en ég er ótrúlega hrifin af þeim ! Þau eru frá merki sem heitir Libbey og fæst í Bast . Þau eru á mjög góðu verði , ótrúlega falleg og í þokkabót er glerið í þeim tvöfalt og því erfiðara að brjóta þau . Ég verð líka að segja ykkur betur frá borðdúknum en ég nefndi hér fyrir ofan að ég hafi fengið hann að gjöf frá Bast . Dúkurinn er frá danska merkinu Södahl en hann er stamur undir svo hann helst alveg kyrr á borðinu , tilvalið fyrir matarboð með börnum sem geta þá ekki togað í dúkinn ! Ég var yfir mig hrifin og hann reyndist okkur stórkostlega hér yfir hátíðarnar . Dúkurinn var klipptur fyrir mig eftir stærð borðsins en úrvalið af dúkum sem þessum er ótrúlega mikið í Bast – ég mæli með að kíkja á þetta ! Tau servíetturnar eru svo frá Seimei , mér finnst þær alveg setja punktinn yfir i-ið á borðinu . Ég var ótrúlega ánægð með borðið þó ég segi sjálf frá og skemmti mér stórkostlega við að dúlla mér við að gera það huggulegt . Fallegi jólakjóllinn minn er úr smiðju Hildar Yeoman . Meiriháttar aðfangadagur með mínu fólki . Hátíðarnar minna mig alltaf á að vera þakklát fyrir allt mitt . Þakklát fyrir fjölskylduna mína og vini , þakklát fyrir að vera hamingjusöm og þakklát fyrir góða heilsu – þegar öllu er á botninn hvolft er það alltaf það sem raunverulega skiptir máli í þessu lífi . Ég vona að þið hafið haft það sem allra best kæru vinir < 3 Þessi færsla er unnin í samstarfi við verslunina Yeoman á Skólavörðustíg . Gleðilega hátíð kæru lesendur ! Ég hef aðeins leyft blogginu að sitja á hakanum yfir hátíðarnar en hlakka til að koma tvíefld til baka og segja ykkur betur frá hvað daga mína hefur drifið undanfarið ! Ég hef frá nægu að segja svo ég borga þetta upp strax á nýju ári . ; ) Nú er ég hinsvegar komin til að tala um áramótadress en íslenska fatamerkið Hildur Yeoman hefur lengi verið í uppáhaldi hjá mér ! Ég hef nokkrum sinnum áður farið í “ samstarfs-heimsókn ” í verslunina Yeoman á Skólavörðustíg þar sem merkið er fáanlegt , og birt myndir hér á blogginu . Núna strax eftir jólin kíkti ég þangað í þeim tilgangi að skoða áramótadress . Ég var sem fyrr alls ekki svikin af úrvalinu og satt best að segja hefur að mínu mati úrvalið sjaldan verið jafn fallegt og nú ! Kjólarnir frá Hildi eru jafn misjafnir og þeir eru margir og þar er eitthvað fyrir alla ! Printin á kjólunum eru líka svo sérlega falleg þetta season og nóg af glimmeri og glamúr fyrir áramótin sem að framundan eru . Sem fyrr þá komst ég auðvitað alls ekki yfir að máta allt sem mig langaði til að máta og hvet ég ykkur því að gera ykkur ferð á Skólavörðustíginn því sjón er sögu ríkari . Öll fallegu sniðin og öll fallegu printin ! “ The Glamour dress ” – kjóll sem ég féll strax fyrir um leið og í hann var komið . Það er að vísu alltaf mín upplifun með kjólana frá Hildi Yeoman – þeir eru fallegir á slánni , en þeir verða allir svo miklu flottari þegar þeir eru komnir á . Ég átti ansi erfitt með að velja minn uppáhalds og hefði auðveldlega geta stolið þeim öllum ! “ The Divine dress “ . Þessi kjóll átti eiginlega vinninginn að mínu mati . Kannski ekki sá áramótalegasti af þeim en hann er hægt að leika sér með á marga vegu og auðveldlega hægt að klæða upp og niður . Mikið notagildi í mínum augum sem að heillar mig auðvitað sérstaklega . Kjólnum fylgir band sem hægt er að binda á marga vegu svo að kjóllinn fái að njóta sín eins vel og hentar hverjum og einum . Ég mæli með að biðja skvísurnar í versluninni um að sýna ykkur möguleikana en þeir eru fleiri en mann grunar . Æðislegur kjóll sem er að sjálfsögðu til í fleiri fallegum printum . Glænýtt snið úr smiðju Hildar Yeoman sem hitti beint í mark hjá undirritaðri . Mér finnst detailin stórkostleg og ermarnar meiriháttar ! Þessi er fullkominn áramótakjóll ef þú spyrð mig ! “ The Royal dress “ . Nýtt og einstaklega fallegt snið , algjör skvísukjóll með fallegum púff-erma detail . “ The Party dress “ . Nafnið á þessum kjól finnst mér afar viðeigandi en ó hvað ég kolféll fyrir þessum ! Sannkölluð áramótaveisla . Hann er ótrúlega þægilegur í þokkabót – eins og þeir allir reyndar ! Fullkominn ! Taaalandi um new years eve !! Hversu tryllt sett ! Buxur + bolur sem hægt er að nota saman og í sitthvoru lagi . Elska þetta lúkk . Þetta dress er einnig til í “ White Raven ” prenti sem er eitt af ólýsanlega mörgum fallegum nýjum prentum þetta season ! Jólakjóllinn minn í ár var t.d. hinn vinsæli rúllukragakjóll frá Hildi Yeoman í “ White Raven ” prentinu . Ótrúlega fallegur ! Eins og ég segi alltaf að þá er eitthvað fyrir alla í Yeoman og úrvalið fyrir áramótin stórkostlegt ! Núna eru tveir dagar til áramóta svo nægur tími til að gera sér ferð á Skólavörðustíginn og skoða úvalið . Á morgun er klassískur opnunartími , frá 11 – 18 og á gamlársdag er opið frá 11 – 14 . Ég mæli með ! Fyrir áhugasama er hægt að skoða frekara úrval HÉR . Ég fór í meiriháttar heimsókn á verkstæði KER í Mávahlíðinni í síðustu viku . Guðbjörg Káradóttir er leirkerasmiður og mótar hún alla gripi Ker í höndunum á rennibekk . Ég er svo yfir mig hrifin af verkunum hennar . Ég fór til hennar á eigin vegum en að lokinni heimsókn fékk ég fallegar vörur að gjöf frá Guðbjörgu . Mig langaði að eignast fallegu keramik jólatréin frá Ker , jólatré sem prýða ansi mörg heimili landsmanna og er að mínu mati eitt fallegasta jólaskrautið . Þrátt fyrir að ég sé mjög mikið jólabarn er ég alls ekki mikið fyrir æpandi jólaskraut . Mér finnst guðdómlegt að gera heimilið mitt jólalegt fyrir jólin en stílhreint og klassískt skraut heillar mig meira og því kölluðu jólatréin frá Ker á mig ! Ég hinsvegar kom auga á svo margt annað fallegt sem ég þekkti ekki jafn vel áður – kaffibollarnir , vasarnir , skálarnar og kertastjakarnir hittu beint í mark hjá mér og þykir mér vöruúrvalið hjá Ker alveg sérlega hnitmiðað og “ spot on ” . Hver vara fallegri ! Ég mæli með að þið gerið ykkur ferð , sérstaklega núna fyrir jólin og kíkið á vinnustofu Guðbjargar . Ég var ótrúlega heilluð ! Hér eru nokkrar myndir sem ég tók á verkstæði Guðbjargar í Mávahlíðinni – en verkstæðið er einnig heimilisleg og falleg verslun þar sem hún býður viðskiptavini daglega velkomna . Ég mæli því með að kíkja á hana – til að kynna sér opnunartíma mæli ég með að kíkja á Instagram síðu Ker undir : kerrvk.is – Þessar dásamlegu vörur eru annars einnig til sölu hjá snillingunum í Hafstore . Cappuccino bollarnir eru í miklu uppáhaldi hjá okkur hér heima og hafa mikið verið notaðir ! Ég er svooo ánægð með þessi fallegu jólatré . Ég fékk mér þau líka hvít . Jólatré og kertastjakar sem hægt er að nota bæði saman og í sitthvoru lagi . Teitur færði mér þennan bolla hér í þessum töluðu – espresso bolli í þessum fallega lit ! Tilvalin jólagjöf ? Þessi færsla er unnin í samstarfi við NTC / Galleri 17 Ég fór í hádeginu í dag í samstarfi við NTC í heimsókn í verslun Galleri 17 í Kringlunni til að kíkja á fatnað og / eða gjafir sem að mér þóttu tilvalin fyrir hátíðarnar sem að framundan eru . Það er stundum svolítið gott ef að mikið er að gera hjá manni að geta verið “ mataður ” með upplýsingum sem þessum í gegnum samfélagsmiðla heima í sófanum – sjá mögulega eitthvað sem manni lýst á sem sparar manni tímann sem fer í að leita . Þannig lít ég á þessar heimsóknir mínar sem ég vinn stundum með verslunum . Gott að geta gefið hugmyndir og sýnt úrvalið í verslunum . Ég var allavega alls ekki svikin eftir heimsókn mína í Galleri 17 í dag – mér þótti jólakjóla úrvalið afar mikið og komst ég alls ekki yfir það að máta allt sem að mér leyst á . Nóg í boði af fallegum fatnaði fyrir hátíðarnar og að sjálfsögðu fullt af vörum sem tilvaldar eru í jólapakkann . Ég mátaði fullt af dressum sem mér fannst standa upp úr ( þó þau hefðu auðveldlega geta verið fleiri ) og langaði mig að deila þeim með ykkur hér . Fallegur og hátíðlegur kjóll frá Nakd – hann er síður líkt og þið sjáið á seinni myndunum en það kom mér skemmtilega á óvart hversu vel það kom út að toga hann aðeins ofar . Hægt að nota á báða vegu ! Ótrúlega fallegur og virkilega þægilegur ( sem skiptir öllu máli ) , kjóll einnig frá Nakd . Öll púff-erma detail virðast kalla á mig ! Þið munið taka eftir því á næstu myndum haha . Samsoe Samsoe finnst mér vera að koma sterkir inn þetta season ! Margt fallegt úr þeirra smiðju ! Old school og flottur kjóll frá Envii . Það er annað skemmtilegt merki að mínu mati sem ég mæli með að þið kynnið ykkur . Taaalandi um PÚFF ! Þessi finnst mér æði – einnig frá Nakd . Áramótakjóllinn er fundinn – skvísukjóll frá Minimum sem er tilvalinn fyrir hin ýmsu hátíðartilefni ! Ég sé hellings notagildi í þessum kjól . Ég myndi t.d. eflaust nota hann svona . Í gegnsæum bol frá Moss Reykjavik undir sem að dressar hann örlítið niður en engu að síður alveg jafn hátíðlegur . Ég sé þetta dress meira að segja alveg fyrir mér við buxur og boots ! Þessi græni Samsoe samfestingur kallar á jólin ! Vægast sagt nóg úrval af skvísutoppum sem þessum að finna í Galleri 17 . Meiriháttar dragt frá Samsoe Samsoe með fallegum detail-um . Það sem er svo skemmtilegt við dragtir er hversu auðvelt er að klæða þær upp og niður , sem og nota jafnt saman eða í sitthvoru lagi . Þessi dragt væri t.d. virkilega flott yfir hátíðarnar ef að skipt væri yfir í pallíettu topp eða annan fínni topp innan undir . Komin í fake fur yfir . Ég fell auðveldlega fyrir klassískum og þægilegum bolum sem hægt er að girða ofan í buxur eða pils . Hér er einn sem hitti beint í mark hjá undirritaðri . Endalaust notagildi í mínum augum ! Einnig frá Samsoe . Annar sem fellur undir sama hatt að mínu mati – frá Envii . Falleg skyrta – nóg úrval af mismunandi skyrtum ! Þessi úlpa var ekki lengi að kalla á mig . Ég hef lengi haft augun opin fyrir styttri úlpu – ég á nokkrar síðar ( sem ég elska ! ) , en mér hefur stundum langað að geta klætt mig í styttri úlpu . Þessi tikkaði í öll boxin . Hlý og falleg , frá Samsoe Samsoe . Tilvalin jólagjöf ef þú spyrð mig ! Ég rakst á nokkur eintök af leðurbuxunum úr fatalínunni minni , Moss x Fanney Ingvars . Mín uppáhalds flík sem sló heldur betur í gegn og ég fæ reglulega fyrirspurnir um . Geggjuð jólagjöf þó ég segi sjálf frá ; ) Nokkrar fleiri hugmyndir í jólapakkann úr herradeildinni . Ég komst alls ekki yfir að máta allt sem mér leyst á . Ég mæli því eindregið með að gera sér ferð í verslanir Galleri 17 í Kringlunni eða Smáralind og skoða úrvalið – sjón er sögu ríkari . Ég er algjör útsýnis ” perri ” , en mér finnst fátt skemmtilegra en að sitja með góðan drykk og geta notið útsýnis í góðum félagsskap . Ef þú átt leið til Boston fyrir jólin þá máttu sannarlega ekki sleppa því að koma við á Lenox hotel sem er staðsett á Boylston Street ! Þessar vörur kláruðust á örfáum sólarhringum og hefur eftirspurnin verið mikil síðan þá . < 3 Þessi færsla er unnin í samstarfi við Pennann Eymundsson . Að þessu sinni verður það haldið fimmtudaginn 28. nóvember næst komandi , frá kl. 17:00 – 20:00 í sýningarsal Pennans , sem er til húsa í Skeifunni 10 . 1 . Eames DSW stóllinn / DSW stóllinn er hluti af stólalínu sem hönnuð var af hjónunum Ray og Charles Eames árið 1950 . 3 . Borð frá Pedrali / Þetta þykir mér sérlega fallegt borð sem hentar jafnt úti sem inni . High Tray / Jasper Morrisson hannaði High Tray út frá hinum vinsæla Rotary Tray . 5 . Kinnarps skrifstofustóll / Ég ákvað að setja einn skrifstofustól með á listann en fyrir alla þá sem vinna mikið við tölvu heima fyrir og eiga jafnvel tölvuherbergi , er afar nauðsynlegt að láta fara vel um sig á meðan þeirri vinnu stendur . Þessi hnotu-litaði yrði fyrir valinu hjá mér en hann er einnig fáanlegur í svörtu og hvítu . Hengið var upprunalega hannað til að hvetja börn til að “ hengja allt upp ” . Ruggustóllinn er fallegur í hvaða rými sem er að mínu mati . Við eigum einn sem að við notum ýmist í stofunni eða inn í svefnherbergi . Ég ætla að sjálfsögðu ekki að missa af og hlakka til að sjá ykkur þar ! Eigendurnir eru þeir sömu og virkar þetta því nákvæmlega eins , sem er afar einfalt og þægilegt . Ég var að fylla á seinasta stóra hollið í dag og því verða eflaust nóg af gersemum að finna á básnum mínum , sem er númer 204 , í Barnaloppunni um helgina . Fyrstur kemur , fyrstur fær . < 3